open-index/open-wikipedia-markdown huggingface dataset:
Pendeldorp

[duimnael|300px|Baie munisipaliteite in die Amerikaanse deelstaat [New Jersey kan as pendeldorpe beskou word. Hier wag ryers in Maplewood vir 'n trein op pad na New York Stad tydens die oggendspitstyd .]]
'n **Pendeldorp** of **slaapstad** is 'n bevolkte gebied wat hoofsaaklik residensieel eerder as kommersieel of industrieel is. Roetine-reise van die huis na die werk en terug word pendel genoem, en dit is waar die term vandaan kom. 'n Pendeldorp kan baie ander name genoem word: **slaapkamergemeenskap** (Kanada en noordoostelike VSA), **slaapstad** of **koshuisdorp** (Brittanje/ Statebond/Ierland). In Japan kan daar na 'n pendeldorp verwys word as *wasei-eigo coinage* "bed town".  Die term "buitestad" is vanaf die 1950's gebruik, maar word sedert 2006 oor die algemeen gebruik vir gebiede buite voorstede en spesifiek minder dig gebou as die voorstede waarheen die buitewyke se inwoners pendel.

## Oorsake 
Dikwels vorm pendeldorpe wanneer werkers in 'n streek dit nie kan bekostig om te woon waar hulle werk nie en hulle verblyf moet soek in 'n ander dorp met 'n laer lewenskoste. Die laat 20ste eeu het die dot-comvoorspoedgolf en die behuisingsborrel van die Verenigde State behuisingskoste in Kaliforniese metropolitaanse gebiede tot historiese hoogtepunte laat styg, wat voorstedelike groei in aangrensende provinsies laat ontstaan het. In 2003 was meer as 80% van die arbeidsmag van Tracy, Kalifornië werksaam in die San Franciscobaai-area.

In Japan is die meeste van die nasionale spoorwegnetwerk teen die 1980's geprivatiseer, maar anders as in die VK, is beide die nasionale spoorlyn se spore, treine, stasies en vaste eiendom by die privatiseringsooreenkomste ingesluit. Japan se privaatbestuurde spoorweë beskou eiendomsbelegging en ontwikkeling van pendeldorpe as sentraal tot hul sakemodel. Hierdie spoorweë ontwikkel voortdurend nuwe woon- en kommersiële gebiede langs hul bestaande en nuwe roetes en pas hul treinskedules aan om bestaande en voornemende pendelaars van gerieflike pendelroetines te voorsien.  Dit is heeltemal anders as Noord-Amerikaanse pendeldorpe wat amper uitsluitlik die gevolg is van vervoer per motor.

## Effekte 
Waar pendelaars ryker is en kleindorpse huismarkte swakker is as stadshuismarkte, kan die ontwikkeling van 'n slapergemeenskap plaaslike huispryse verhoog en luukse diensondernemings lok in 'n proses wat soortgelyk is aan gentrifikasie. Inwoners wat reeds lank daar woon, kan weens stygende huispryse deur nuwe pendelaar-inwoners verplaas word. Dit kan ook beïnvloed word deur soneringsbeperkings in verstedelikte gebiede wat die bou van geskikte goedkoop behuising nader aan plekke van diens verhinder.

’n Studie in 2014 deur die Britse Kantoor vir Nasionale Statistiek het bevind dat pendel ook mense se welstand beïnvloed. Pendelaars is meer geneig om angstig of ontevrede te wees en die gevoel te hê dat hul daaglikse aktiwiteite nie betekenis het nie, in kontras met diegene wat nie werk toe hoef te reis nie, selfs al word hulle meer betaal.

Betreklik lae digtheid dorpe (soos in Suid-Afrika)—dikwels met groot erwe en groot huise—skep swaar motorvoertuigafhanklikheid.

## Verwysings
Mgqakweberivier

Die **Mgqakweberivier** is 'n sytak van die Buffelsrivier in die suidooste van die Oos-Kaap. 

## Eksterne skakel 
* Google-kaart van die Mgqakweberivier se monding by Geonames.org (cc-by)

## Sien ook 
* Lys van riviere in Afrika
Universiteit Parys-Nanterre

Die **Universiteit Parys-Nanterre** (ook bekend as **Université Paris-Nanterre**) is 'n universiteit in Nanterre, Frankryk wat in 1964 gestig is.

## Bekende gegradueerdes 
* Marc Fleurbaey, Franse ekonoom wat spesialiseer in ekonomie van welsyn en normatiewe ekonomie
* Emmanuel Macron, Franse politikus
* Nicolas Sarkozy, president van Frankryk vanaf 16 Mei 2007 tot 15 Mei 2012

## Verwysings 
## Eksterne skakels 
*  - Die universiteit se webwerf
Hel se Pad-pas

Die **Hel se Pad-pas** is ‘n bergoorgang op die grens tussen die Wes- en Noord-Kaap in die Noord-Bokkeveld.

Hierdie pas lê by nagenoeg 31° 10′ suid en 19° 00′ oos en op die noordelike punt van die Bokkeveldberge en suidwes van Loeriesfontein. Dit is op die DR2290-pad wat noordnoordwes vanaf Nieuwoudtville kom. Die verlengde deel van hierdie pad sluit later net oos van die Sishen-Saldanha-spoorlyn by die Gemsbokrivierpad aan. 

Die pas bereik ‘n hoogte van 800m bo seespieël en ‘n maksimum helling van 1:7. Tydens nat weersomstandighede is die roete onbegaanbaar.

## Lees ook
*Lys van bergpasse in Suid-Afrika

## Verwysings 
## Bibliografie
* Cederberg – The touring map. www.slingsbymaps.com
Volkslied van die Azerbeidjanse SSR

thumb|Volkslied van die Azerbeidjanse SSR (nie-Stalinistiese vokale weergawe)
thumb|Volkslied van die Azerbeidjanse SSR (nie-Stalinistiese instrumentale weergawe)
thumb|Volkslied van die Azerbeidjanse SSR (Stalinistiese instrumentale weergawe)
Die **volkslied van die Azerbeidjanse SSR** was die volkslied van die Azerbeidjanse Sosialistiese Sowjetrepubliek in die voormalige Sowjetunie. Dit is in 1944 geskep en is van 1945 tot 1992 gebruik. Dit is ook in 1992 kortliks as die volkslied gebruik na die ontbinding van die Sowjetunie en die onafhanklikheid van Azerbeidjan. Die lirieke is deur die digter Süleyman Rüstəm (1906-1989), Səməd Vurğun (1906-1956) en Hüseyn Arif (1924-1992) geskryf, terwyl die melodie deur de komponis Üzeyir Hacıbeyov (1885-1948) gekomponeer is. Hacıbeyov het ook die volkslied van Azerbeidjan gekomponeer. Die eerste weergawe het lirieke met Stalin bevat, en na destalinisering is die tweede weergawe geskryf met lirieke sonder Stalin.

## Lirieke 
thumb|center|400px|Die bladmusiek van die Volkslied van die Azerbeidjanse SSR
### 1944–1978 weergawe (lirieke met Stalin)
### 1978–1992 weergawe (lirieke sonder Stalin)
## Inligting 
* Lirieke: Süleyman Rüstəm, Səməd Vurğun, Hüseyn Arif
* Musiek: Üzeyir Hacıbeyov

## Sien ook 
* Vlag van die Azerbeidjanse SSR
* Wapen van die Azerbeidjanse SSR

## Verwysings 
## Eksterne skakels 
*  Azerbaijan SSR - Nationalanthems.info
Brunia schlechteri

***Brunia schlechteri*** is 'n struik wat tot die *Bruniaceae* familie hoort. Die spesie is endemies in die Wes-Kaap en is deel van die fynbos. Dit kom in die Langeberg voor en het 'n voorkomsgebied van kleiner as 500 km². Daar is slegs twee subpopulasies en die plant word as seldsaam beskou.

## Verwysings 
## Bronne 
* REDLIST Sanbi
* Plants of the World Online
Université Paris I Panthéon-Sorbonne

Die **Universiteit Paris I Panthéon-Sorbonne** (ook bekend as **Université Paris I Panthéon-Sorbonne**) is 'n universiteit in Parys, Frankryk wat in 1971 gestig is.

## Bekende gegradueerdes 
* Stephane Kirkland, Frans-Amerikaanse wetenskaplike en argitek met gevorderde akademiese grade in kunsgeskiedenis, argitektuur, stedelike reg en ekonomie

## Verwysings 
## Eksterne skakels 
*  - Die universiteit se webwerf
Sterol

duimnael|regs|Algemene struktuur van sterole.
'n **Sterol** is 'n organiese verbinding met chemiese formule C17H28O, waarvan die molekule 'n gonaanmolekule is, waar een waterstofatoom by posisie 3 in 'n sikloheksaanring vervang is met 'n hidroksielgroep. Dit is dus effektief 'n alkohol van gonaan. In die algemeen word enige verbindings wat die gonaanstruktuur bevat, met een of meer waterstowwe vervang met funksionele groepe, of met modifikasies aan die ringstrukture, 'n steroïed genoem. Sterole is dus 'n ondergroep van steroïede. Sterole kom natuurlik voor in die meeste eukariote, insluitend plante, diere, en swamme, alhoewel skere bakterieë dit ook produseer. Die bekendste sterol is cholesterol, wat deurslaggewend is vir selmembraanvorming in diere en wat ook as voorloper dien vir vetoplosbare vitamiene en steroïedhormone. 

Alhoewel sterol tegnies 'n alkohol is, verkies biochemici om dit eerder as 'n lipied (dit wil sê, 'n vet) te klassifiseer.

## Tipes 
Plantsterole word fitosterole genoem en dieresterole word soösterole genoem. Die belangrikste soösterol is cholesterol. Belangrike fitosterole sluit kampesterol, sitosterol, en stigmasterol in, terwyl swamme ergosterol in hulle selmembrane bevat wat dieselfde rol in die selmembrane van swamme speel as cholesterol by dierselle. 

## Biochemiese rol 
Sterole en verwante verbindings speel 'n belangrike rol in die fisiologie van eukareotiese organismes. Cholesterol vorm, byvoorbeeld, deel van die selstruktuur van die selmembraan by diere, waar dit die deurvloeibaarheid van die selmembraan bevorder en waar dit dien as sekondêre boodskapper in sel-tot-sel-kommunikasie. By die mens sowel as by ander diere dien kortikosteroïede soos kortisol as boodskapperverbindings in selkommunikasie en in algemene metabolisme. Sterole kom algemeen voor in menslike velolies.

### Fitosterole as 'n voedselaanvulling 
Dit is aangetoon dat fitosterole cholesterolabsorpsie in die menslike spysverteringstelsel kan blokkeer, en dus kan help om cholesterolopname by die mens te verminder. Die Amerikaanse FDA het reeds die gebruik van fitosterole as 'n voedselaanvulling goedgekeur, alhoewel daar tog kommer is dat dit nie slegs die opname van cholesterol nie, maar ook van ander belangrike voedingstowwe, kan blokkeer. Tans het die Amerikaanse Hartvereniging aanbeveel dat aanvullende plantsterole slegs deur pasiënte gediagnosser met verhoogde cholesterol, plansterole vir hierdie doel mag gebruik en dit nie aanbeveel dat swanger vroue en vroue wat borsvoed dit moet neem nie. Voorlopige navorsing het ook aangetoon dat fitosterole moontlik as 'n teenkankermiddel kan dien.

## Verwysings
Pachypodium succulentum

***Pachypodium succulentum*** is 'n struik wat tot die *Apocynaceae* familie hoort. Die spesie is endemies in die Noord-Kaap, Oos-Kaap en die Wes-Kaap.

Die plant staan ook as die *bergkambroo*, *bobbejaankambroo*, *bobbejaankos*, *kafferkambroo* en die *ystervarkkambroo* bekend.

## Galery 

Pachypodium succulentum 1.jpg
Pachypodium succulentum 2.jpg
Pachypodium succulentum 4.jpg
Pachypodium succulentum flowers2.jpg
Pachypodium succulentum Succulents exhibition in Botanical Garden of Charles University 2016.jpg

## Bronne 
* REDLIST Sanbi[
* Plants of the World Online
Pachypodium saundersii

Die **Koedoelelie** (*Pachypodium saundersii*) is 'n struik wat tot die *Apocynaceae* familie hoort. Die spesie is inheems in KwaZulu-Natal, Limpopo, Mpumalanga asook Eswatini, Mosambiek en Zimbabwe.

## Sien ook 
* Alfabetiese lys van Suid-Afrikaanse bome

## Bronne 
* REDLIST Sanbi
* Plants of the World Online

## Eksterne skakels 
*
Pachypodium brevicaule

***Pachypodium brevicaule*** is 'n struik wat tot die *Apocynaceae* familie hoort. Die spesie is endemies in sentraal Madagaskar.

Daar is twee subspesies: 
* *Pachypodium brevicaule subsp. brevicaule*
* *Pachypodium brevicaule subsp. leucoxanthum* Lüthy

## Bron 
* Plants of the World Online

## Verwysings
Pachypodium densiflorum

***Pachypodium densiflorum*** is 'n struik wat tot die *Apocynaceae* familie hoort. Die spesie is endemies in sentraal Madagaskar.

## Bronne 
* Plants of the World Online
* The Complete Encyclopedia of Succulents by Zdenek Jezek and Libor Kunte
South African Commercial Advertiser

Die ***South African Commercial Advertiser*** was die eerste onafhanklike koerant in Suid-Afrika. Dit het ‘n kernrol gespeel in die stryd om die verkryging van persvryheid in die land, in 1828.

## Agtergrond
Die 1820-Setlaars was ‘n goedgeskoolde groep mense en hulle rol in die stryd om persvryheid was van groot belang in die ontwikkeling van hul onafhanklike denke en hul rol in die verkryging van selfbestuur vir die Kaapkolonie.

## Stigting
Die drukker George Greig (* Londen, 19 April 1799 - † Londen, 1 Februarie 1863) het kort na sy aankoms in Kaapstad besef dat daar geen wet in die kolonie bestaan wat die uitgee van ‘n koerant verbied nie. In Desember 1823 verleen die goewerneur, lord Charles Somerset, toestemming aan Greig om ‘n koerant in die stad uit te gee. Op 7 Januarie 1824 verskyn die eerste uitgawe van die Advertiser.

## Sensuur
Kritiek in die koerant op die  goewerneur se administrasie van die land ontstig hom so dat die goewerneur die reg opeis om sensuur toe te pas. Greig weier om aan Somerset se inmenging en onderdrukking van die openbare mening toe te gee. Gevolglik staak die *Advertiser* se verskyning op 5 Mei 1824. Die owerheid verseël die drukpers en Greig word na Engeland verban. Daar sit hy sy stryd om persvryheid voort en die minister van kolonies, graaf Henry Bathurst (1762-1834), gee aan Greig toestemming om voort te gaan met sy koerant. Op 31 Augustus 1825 verskyn die *Advertiser* weer, maar weens ‘n artikel waarvan die inhoud die outokratiese Somerset nie aanstaan nie, word die publiksasie  op 10 Maart 1827 weer verbied. ‘n Regeringsverandering in Londen en ‘n nuwe goewerneur aan die Kaap, Richard Bourke, het tot gevolg dat die publikasie van die *Advertiser* op 3 Oktober 1828 weer hervat word. 

Met Ordonnansie 60 van April 1829 is persvryheid in die Kaapkolonie gewaarborg, onderhewig aan sekere tegemoetkomende voorwaardes solank die lasterwette nageleef word. Kort na die stigting van die *Advertiser* het Thomas Pringle en John Fairbairn as mederedakteurs by Greig aangesluit. Fairbairn het tot met sy dood in 1864 redakteur gebly. Na Greig was Fairbairn die eienaar van die koerant. Hierna het verskeie oornames van en samesmeltings met ander koerante plaasgevind. Einde 1879 is die publikasie van hierdie baanbrekerblad gestaak.

## Invloed
John Philip, die skoonpa van Fairbairn, se menings het wye publisiteit in die koerant geniet. Daarom het die koerant ‘n vername rol gespeel in die vrystelling van die slawe, en die openbaarmaking van die beweerde swak behandeling van die Khoi-werknemers op die plase.  Ook het dit aanhoudende kritiek gelewer op die owerheid se Oosgrensbeleid en die vinger na die grensboere gewys as die oorsaak van die Kaapse grensoorloë. Verder het die blad ‘n leidende rol gespeel in die anti-bandietebeweging van 1849.

## Bibliografie
* Standard Encyclopaedia of Southern Africa, deel 3. Kaapstad: Nasou, 1971
Pachypodium rosulatum

***Pachypodium rosulatum*** is 'n struik wat tot die *Apocynaceae* familie hoort. Die spesie is endemies in Madagaskar.

Daar is ses subspesies: 
* *Pachypodium rosulatum subsp. bemarahense* Lüthy & Lavranos
* *Pachypodium rosulatum subsp. bicolor* (Lavranos & Rapanarivo) Lüthy
* *Pachypodium rosulatum subsp. cactipes* (K.Schum.) Lüthy
* *Pachypodium rosulatum subsp. gracilius* (H.Perrier) Lüthy
* *Pachypodium rosulatum subsp. makayense* (Lavranos) Lüthy
* *Pachypodium rosulatum subsp. rosulatum*

## Bronne 
* Plants of the World Online
* Journal of Botany, British and Foreign. London 20:219.  1882
* Rapanarivo SHJV, Lavranos JJ, Leeuwenberg AJM [Pachypodium (Apocynaceae): taxonomy, habitats and cultivation](https://books.google.com/books?id=zCQj9BEM_fwC&printsec=frontcover&dq=Pachypodium+(Apocynaceae):+Taxonomy,+Habitats+and+Cultivation&sig=vaAPmA9ukkjgLBRtu5vW1SC_xPg) CRC Press, 1999

## Eksterne skakels
* cactus-art.biz
2022 Azerbeidjanse Grand Prix

Die **2022 Formule Een Azerbeidjanse Grand Prix** is vir die vyfde keer op 12 Junie 2022 op die Bakoe-straatrenbaan in Bakoe, die hoofstad van Azerbeidjan gehou. Dit was die agtste wedren van die kampioenskapseisoen gewees.

## Bande 
Pirelli het die volgende bande aan alle spanne verskaf:

## Vrye oefening 
### Uitslag 
## Kwalifisering 
## Wedren 
### Renuitslag 
## Puntestand na die Grand Prix 
### Renjaers 
### Vervaardigers 
## Verwysings
2022 Kanadese Grand Prix

Die **2022 Formule Een Kanadese Grand Prix** is op 19 Junie 2022 op die Gilles Villeneuve-renbaan in  Montreal, Kanada gehou. Dit was die negende wedren van die kampioenskapseisoen gewees.

## Bande 
Pirelli het die volgende bande verskaf:

## Vrye oefening 
### Uitslag 
## Kwalifisering 
*******1** Charles Leclerc moes die Grand Prix heelagter begin weens die installering van 'n nuwe elektroniese beheereenheid en 'n enjinwisseling (hy kry 'n nuwe verbrandingsenjin, turbo, MGU-H en MGU-K).
*******2** Yuki Tsunoda het ook die Grand Prix agter begin nadat hy sy derde enjin vervang het.

## Wedren 
### Renuitslag 
 Carlos Sainz jr. ontvang 'n ekstra punt vir die vinnigste rondte gery.
§  Alonso het sewende op die baan geëindig, maar het 'n vyf-sekonde-tydstraf ná die wedren ontvang omdat hy meer as een rigtingverandering gemaak het om sy posisie te verdedig.
‡ Lando Norris het 'n vyfsekonde-tydstraf gekry omdat hy te vinnig gery het in die kuipelaan.

## Puntestand na die Grand Prix 
### Renjaers 
### Vervaardigers 
## Verwysings
2022 Britse Grand Prix

Die **2022 Formule Een Britse Grand Prix** is op 3 Julie 2022 op die Silverstone-renbaan in Silverstone, Brittanje gehou. Dit was die tiende wedren van die kampioenskapseisoen.

### Bande
Bandverskaffer Pirelli het spanne met die sagte, medium en harde samestellings van die P-Zero band - die drie hardste samestellings beskikbaar - vir die wedren, asook twee soorte reënbande verskaf.

## Vrye oefening 
'n Reënbui tref Silverstone kort voor die aanvang van die eerste oefening; die bestuurders pak die sopnat baan aan onder swaar reën vir die eerste twintig minute van die sessie. Charles Leclerc is die enigste een wat 'n tydrondte gedurende hierdie tydperk kon voltooi. Die reën het vir die volgende twintig minute bedaar en Carlos Sainz jr. het die vinnigste tyd voor Valtteri Bottas behaal. 'n Vars reënbui, van korte duur, het die sessie ontwrig, maar die son het gedurende die laaste tien minute deurgebreek, wat die baan laat uitdroog het en Bottas die beste tyd geneem het. Die sessie is afgesluit met 'n rooi vlag een minuut voor die einde nadat Lance Stroll die baan op sagte bande verlaat het. Behalwe die topses kon net Kevin Magnussen, Lance Stroll, Yuki Tsunoda en Sebastian Vettel 'n tydrondte aanteken.

Die tweede oefensessie het op 1 Julie om 16:00 plaaslike tyd begin. Die reën het opgeklaar en die sessie is in droë toestande gehou. Geen groot voorvalle het beteken dat die hele sessie onder groenvlagtoestande was nie. Die Aston Martin van Sebastian Vettel het vloerskade opgedoen in die sessie, maar hy het teruggekeer na die kuipe. Sainz was die vinnigste, met Hamilton en Lando Norris onderskeidelik tweede en derde.

### Uitslag 
## Kwalifisering 
## Wedren 
### Renuitslag 
 Lewis Hamilton ontvang 'n ekstra punt vir die vinnigste rondte gery.

## Puntestand na die Grand Prix 
### Renjaers 
### Vervaardigers 
## Verwysings
Peter Townsend

thumb|200px|Vlugluitenant Townsend in 1940.
thumb|200px|Kolonel Townsend in 1955.

Kolonel **Peter Wooldridge Townsend**  (22 November 1914 - 19 Junie 1995) was 'n Britse lugmagoffisier en skrywer. Hy was van 1944 tot 1952 die stalmeester van koning George VI en van 1952 tot 1953 van koningin Elizabeth II. Hy is veral bekend daarvoor dat hy 'n romantiese verbintenis met prinses Margaret, die koningin se jongste suster, gehad het.

## Biografie
Townsend is in Rangoen, Birma, gebore as die seun van luitenant-kolonel Edward Copleston Townsend van die Indiese weermag en sy vrou, Gladys. Hy het in 1933 by die Britse lugmag aangesluit. Hy is op 27 Januarie 1937 tot vlugoffisier bevorder, en op 27 Januarie 1939 tot vlugluitenant.

Ná 'n suksesvolle lugmagloopbaan is Townsend in 1944 as tydelike stalmeester van koning George VI aangestel. Hy was in die 1930's die toekomstige koning se vlieginstrukteur. In dieselfde jaar is hy permanent aangestel en hy het die posisie beklee tot 1953, toe hy aangestel is as ekstra stalmeester, 'n ereposisie, wat hy tot met sy dood beklee het. 

In Augustus 1950 het Townsend adjudant van die koninklike huishouding geword en in 1952 kontroleur van die koninginmoeder. Op 1 Januarie 1953 is hy bevorder tot kolonel, en hy het in dieselfde jaar uit diens van die koninklike huishouding getree.

Townsend was van 1953 tot 1956 lugattaché in Brussel. Hy het in 1970 gesê hy en Margaret het nie aan mekaar geskryf of mekaar gesien sedert 'n "vriendelike" ontmoeting in 1958 nie, "net soos ek dink baie mense nooit hulle eksmeisies sien nie".

Later in sy lewe het Townsend niefiksieboeke geskryf. Sy boeke sluit in *Earth My Friend*, *Duel of Eagles*, *The Odds Against Us*, *The Last Emperor*, *The Girl in the White Ship*, *The Postman of Nagasaki* en *Time and Chance*.

## Persoonlike lewe
Op 17 Julie 1941 het Townsend getrou met (Cecil) Rosemary Pawle. Hulle het twee seuns, Giles en Hugo, gehad. Ná hulle egskeiding het Townsend en prinses Margaret besluit om te trou. Hy het haar ontmoet as stalmeester van haar pa, koning George VI. Geskeide mense kon nie in die Kerk van Engeland hertrou as hulle vorige gade nog gelewe het nie. Hulle verhouding was veral omstrede omdat Margaret se suster, koningin Elizabeth, die hoof van die Kerk was.

Toe nuus oor die verhouding bekend word, het die regering Townsend na Brussel gestuur as lugattaché in die Britse ambassade. Op 31 Oktober 1955 het prinses Margaret 'n verklaring uitgereik waarin sy die verhouding beëindig het. Die BBC het sy skedule onderbreek om die verklaring uit te saai.

In 1959, op 45-jarige ouderdom, het Townsend getrou met die 20-jarige Marie-Luce Jamagne, 'n Belgiese burger wat hy die vorige jaar ontmoet het. Hulle het twee dogters en 'n seun gehad. 

Townsend is in 1995 aan maagkanker oorlede. Hy was 80 jaar oud. 

## Verwysings
## Skakels
RP-1

[duimnael|[Apollo 8, Saturn V met 810&nbsp;700&nbsp;liter RP-1 en 1&nbsp;311&nbsp;100&nbsp;liter vloeibare suurstof in die S-IC eerste fase.]]
**RP-1** (**Rocket Propellant-1** of **Refined Petroleum-1**) is 'n hoogs verfynde vorm van keroseen wat soortgelyk is aan vliegtuigbrandstof, en word as vuurpylbrandstof gebruik. RP-1 verskaf 'n laer spesifieke impuls as vloeibare waterstof (LH), maar is goedkoper, is stabiel teen kamertemperatuur en bied 'n laer ontploffingsgevaar. RP-1 is baie digter as LH, wat dit 'n hoër energiedigtheid gee (hoewel sy spesifieke energie laer is). RP-1 het ook 'n fraksie van die toksisiteit en karsinogeniese gevare van hidrasien, nog 'n kamertemperatuur vloeibare brandstof.

## Gebruik 
RP-1 is 'n brandstof in die eerste-fase hupstootstadium van die Electron, Soyuz, Zenit, Delta I-III, Atlas, Falcon, Antares en Tronador II vuurpyle. Dit het ook die eerste fases van die Energia, Titan I, Saturn I en IB, en Saturn V aangedryf. Die Indiese ruimtenavorsingsorganisasie is ook besig om 'n RP-1-aangedrewe enjin vir sy toekomstige vuurpyle te ontwikkel.

## Ontwikkeling 
Tydens en onmiddellik na die Tweede Wêreldoorlog is alkohole (hoofsaaklik etanol, soms metanol) algemeen gebruik as brandstof vir groot vloeibare stumiddelvuurpyle. Hul hoë afkoeling weens verdamping het gehelp dat regeneratief-verkoelde enjins nie smelt nie. Daar is egter erken dat koolwaterstofbrandstowwe enjindoeltreffendheid verhoog, as gevolg van 'n effens hoër digtheid, die gebrek aan 'n suurstofatoom in die brandstofmolekule, en baie lae waterinhoud. Ongeag watter koolwaterstof gekies is, sou dit ook alkohol as koelmiddel moes vervang.

Baie vroeë vuurpyle het keroseen verbrand, maar namate verbrandingstyd, verbrandingsdoeltreffendheid en verbrandingskamerdruk toegeneem het, het enjinmassas afgeneem, wat tot onhanteerbare enjintemperature gelei het. Rou keroseen wat as koelmiddel gebruik word, is geneig om te dissosieer en te polimeriseer. Liggewigprodukte in die vorm van gasborrels veroorsaak kavitasie, en swaar produkte in die vorm van wasafsettings blokkeer nou verkoelingspype in die enjin. Die gevolglike gebrek aan koelmiddel verhoog temperature verder, en veroorsaak meer polimerisasie wat afbreek versnel. Die siklus eskaleer vinnig totdat 'n enjinwandbreuk of ander meganiese mislukking plaasvind, en dit duur voort selfs wanneer die hele verkoelingsvloeistof uit keroseen bestaan. 

In die middel-1950s het vuurpylontwerpers hulle tot die chemici gewend om 'n hittebestande koolwaterstof te formuleer, en RP-1 was die resultaat.

Gedurende die 1950s het LOX (vloeibare suurstof) die voorkeur-oksideermiddel geword om saam met RP-1 te gebruik, alhoewel ander oksideermiddels ook gebruik is.

## Aantekeninge 
## Verwysings
1996 Australiese Grand Prix

Die **1996 Formule Een Australiese Grand Prix** is op 10 Maart 1996 in Melbourne, Australië, gehou. Dit was die eerste wedren van die kampioenskapseisoen en is deur Damon Hill in 'n Williams-Renault gewen.

## Renuitslag
Martin Brundle

**Martin Brundle** (gebore 1 Junie 1959) is 'n voormalige Britse renjaer, veral bekend as 'n Formule Een-jaer en as kommentator vir ITV Sport van 1997 tot 2008, die BBC van 2009 tot 2011, en Sky Sports sedert 2012.

Brundle het aan die 1983 Britse Formule Drie-kampioenskap deelgeneem en in die tweede plek ná Ayrton Senna geëindig, en die twee het die volgende jaar tot Formule Een gevorder. Brundle was die 1988 Wêreldsportmotorkampioen met Silk Cut Jaguar, met 'n rekordpuntetelling; en het die 1988 Daytona-24-uur, en die 1990 Le Mans-24-uuruithouren vir Jaguar Cars gewen.

## Verwysings 
## Eksterne skakels 
* 
* Quotes as an ITV commentator Geargiveer 21 Augustus 2020 op die Wayback Machine
* Fan site (geargiveer)
Peter Thiel

[duimnael|Peter Thiel is 'n spreker by 'n geleentheid in Scottsdale, [Arizona.]]
**Peter Andreas Thiel** (/tiːl/; gebore 11 Oktober 1967) is 'n Duits-Amerikaanse miljardêr-entrepreneur, waagkapitalis en politieke aktivis. 'n Medestigter van PayPal, Palantir Technologies en Founders Fund en hy was die eerste buitebelegger in Facebook. Vanaf Mei 2022 het Thiel 'n geraamde netto waarde van $7,19&nbsp;miljard gehad en was die 297ste plek op die Bloomberg Billionaires Index.

Gebore in Frankfurt, Duitsland het hy as baba saam met sy gesin na die Verenigde State verhuis. Hy studeer in filosofie aan die Stanford-universiteit, en gradueer met 'n baccalaureus artium (B.A.)-graad in 1989. In 1987 was hy medestigter van *The Stanford Review*, 'n konserwatiewe kampuskoerant. Hy het 'n juris doctor (J.D.)-graad van Stanford Law School in 1992 verwerf. Na die gradeplegtigheid het hy gewerk as 'n regsklerk vir regter James Larry Edmondson van die Amerikaanse appèlhof vir die elfde kring, as 'n sekuriteitsprokureur by Sullivan & Cromwell, as 'n toespraakskrywer vir die voormalige VSA. Sekretaris van Onderwys William Bennett, en as 'n finasiëlebeleggingproduktehandelaar by Credit Suisse. Hy het Thiel Capital Management in 1996 gestig. Hy het PayPal saam met Max Levchin en Luke Nosek in 1998 gestig, wat as hoof- uitvoerende beampte gedien het tot die verkoop daarvan aan eBay in 2002 vir $1,5&nbsp;miljard.

Na PayPal het hy Clarium Capital gestig, 'n wêreldwye makro-verskansingsfonds wat in San Francisco gebaseer is. In 2003 het hy Palantir Technologies, 'n grootdata-ontledingsmaatskappy, van stapel gestuur, wat sedert sy ontstaan as sy voorsitter gedien het. In 2005 het hy Founders Fund saam met PayPal-vennote Ken Howery en Luke Nosek van stapel gestuur. Thiel het vroeër Facebook se eerste buitebelegger geword toe hy 'n belang van 10,2% vir $500&nbsp;000 in Augustus 2004 verkry het. Hy het die meerderheid van sy aandele in Facebook vir meer as $1&nbsp;miljard in 2012 verkoop, maar bly in die direksie. Hy was medestigter van Valar Ventures in 2010; Mithril Capital, wat as voorsitter van die beleggingskomitee dien, in 2012 medestigter; en het vanaf 2015 tot 2017 as 'n deeltydse vennoot by Y Combinator gedien.

Deur die Thiel-stigting bestuur Thiel die toekenningsgewende liggame Breakout Labs en Thiel Fellowship, en befonds nie-winsgewende navorsing oor kunsmatige intelligensie, lewensverlenging en seevesting. In 2016 het Thiel bevestig dat hy Hulk Hogan in die Bollea v. Gawker-regsgeding gefinansier het omdat Gawker hom voorheen as gay uitgekryt het. Die regsgeding het Gawker uiteindelik bankrot gemaak.

Thiel is 'n konserwatiewe libertyn wat aansienlike skenkings aan Amerikaanse regse figure en sake gemaak het.

## Verwysings
Ann Bryant-kunsgalery

Die **Ann Bryant-kunsgalery** in Oos-Londen bestaan hoofsaaklik uit 'n groot permanente versameling oorwegend Suid-Afrikaanse skilderye.

## Kunstenaars 
In die versameling skilderye, grafiese werke, beeldhouwerke en ander kunsobjekte deur Suid-Afrikaanse en buitelandse kunstenaars is werke deur onder andere
* Walter Battiss, Thomas Bowler
* Bettie Cilliers-Barnard
* Ernst de Jong, Nerine Desmond
* Zakkie Eloff
* Alfred Krenz
* Judith Mason, Dirk Meerkotter
* J.H. Pierneef, Alexis Preller
* Lawrence Scully, Cyprian Shilakoe, Maud Sumner
* Gordon Vorster
* Jean Welz

## Ligging 
Die galery is by nagenoeg 33° 00′ 03″ suid, 27° 53′ 51″ oos met die adres St. Marksweg 9 in die buurt Southernwood. Die hoofingang is in St. Lukeweg.

## Monument 
Die versameling word gehuisves in geboue wat dateer uit 1905, en is in die Victoriaanse styl met neo-klasssieke en Renaissance-eienskappe. Dit vorm 'n integrale deel van die historiese stadskern. Dus is die geboue op sigself al 'n gedenkwaardigheid. Mev. Ann Bryant het die huis en haar skilderye aan die stad geskenk met die doel om 'n kunsgalery te begin. Op 6 Februarie 1948 is dit vir die publiek oopgestel.

## Bibliografie 
* annbryant.co.za
Toekoms

Die **toekoms** is die tyd na die verlede en die hede. Die aankoms daarvan word as onvermydelik beskou as gevolg van die bestaan van tyd en die wette van fisika. As gevolg van die oënskynlike aard van realiteit en die onvermydelikheid van die toekoms, kan alles wat tans bestaan en sal bestaan, as óf permanent gekategoriseer word, wat beteken dat dit vir ewig sal bestaan, óf tydelik, wat beteken dat dit sal eindig. In die Westerse siening, wat 'n lineêre konsepsie van tyd gebruik, is die toekoms die gedeelte van die geprojekteerde tydlyn wat na verwagting sal plaasvind.

## Verwysings
Verlede

[regs|duimnael|320px|*Alles is in die Verlede* ([Vassily Maximov, 1889).]]

Die **verlede** is die versameling van alle gebeurtenisse wat voor 'n gegewe tydstip plaasgevind het. Die verlede word gekontrasteer met, en gedefinieer deur, die hede en die toekoms. Die konsep van die verlede is afgelei van die lineêre wyse waarop menslike waarnemers tyd ervaar en word verkry deur geheue en herinneringe. Boonop het mense die verlede opgeteken sedert die begin van geskrewe taal.

## Verwysings
1998 Australiese Grand Prix

Die **1998 Formule Een Australiese Grand Prix** is op 8 Maart 1998 in Melbourne, Australië, gehou. Dit was die eerste wedren van die kampioenskapseisoen en is deur Mika Häkkinen in 'n McLaren-Mercedes gewen.

## Renuitslag
Melianthus villosus

Die **Drakensberg-kruidjie-roer-my-nie** (*Melianthus villosus*) is 'n plant wat tot die *Francoaceae* familie hoort. Die spesie is inheems in Lesotho, KwaZulu-Natal en die Vrystaat.

## Bronne 
* REDLIST Sanbi
* Plants of the World Online
Geheue

thumb|right|350px|Oorsig van die vorms en funksies van geheue.
**Geheue** is die fakulteit van die verstand waardeur data of inligting geënkodeer, gestoor, en herwin word wanneer nodig. Dit is die behoud van inligting oor tyd met die doel om toekomstige optrede te beïnvloed. As vorige gebeure nie onthou kon word nie, sou dit onmoontlik wees vir taal, verhoudings of persoonlike identiteit om te ontwikkel. Geheueverlies word gewoonlik beskryf as vergeetagtigheid of amnesie.

## Verwysings 
## Eksterne skakels 
* Geheue-verwante hulpbronne van die National Institutes of Health
Fimbulvetr

[thumb|240px|'n Geveg tydens [Ragnarök, deur Sigrid af Forselles.]]

In die Noorse mitologie is **Fimbulvinter** (Oudnoors: **Fimbulvetr**) die "groot winter" wat die gebeurtenisse van Ragnarök voorafgaan. 

## Opsomming
Fimbulvetr is die slepende winter wat die aarde tref voordat dit in 'n groot brand verwoes word. Dit is drie agtereenvolgende winters, sonder 'n somer tussenin, waarin die sneeu uit alle rigtings val. Dit veroorsaak dat alle moraliteit verdwyn en konflikte en vetes uitbreek.

Die winter word veral beskryf in die *Poëtiese Edda*, wat in die 13de eeu saamgestel is uit vroeëre tradisies. In die gedig *Vafþrúðnismál* vra Odin vir Vafþrúðnir watter mense die Fimbulvetr sal oorleef, en Vafþrúðnir antwoord Líf en Lífþrasir.

Die mitologie kan verband hou met die uiters koue weer van 535-'36, toe die temperatuur dwarsoor Noord-Europa kwaai gedaal het. Daar was ook al vrae of die mite verband hou met die klimaatsverandering in die Skandinawiese lande aan die einde van die Noorse Bronstydperk omstreeks 650&nbsp;v.C.

In Denemarke, Noorweë en Swede is die term *fimbulvinter* uit Oudnoors oorgeneem vir 'n ongewoon koue en strawwe winter.

## Verwysings
## Skakels
Albertyn-uitgewers

**C.F. Albertyn (Edms.) Bpk.** was ‘n uitgewersmaatskappy van naslaanwerke in Afrikaans op Stellenbosch gevestig.

Die firma was bekend vir die reekse
**Kinders van die Wêreld*, gepubliseer in 1962 en bestaande uit 8 dele en ook beskikbaar in Engels
**Die Vrou*, ‘n ensiklopedie met artikels gemik op die vroue-leser
**My Grootmeesters*, ‘n musiek-ensiklopedie
**Ensiklopedie van die Wêreld*, ‘n algemene ensiklopedie in 11 dele, wat op datum gehou is en het later uit ongeveer 20 dele bestaan
**Kalender van die Eeue*, 2 volumes gepubliseer in 1981-1982.

Die maatskappy is op 30 November 1961 in Kaapstad gestig deur Christiaan Fick Albertyn, voorheen die algemene bestuurder van Nasionale Pers en is bygestaan deur Johan Jacobus Spies, ‘n vorige redakteur van Huisgenoot.

Alhoewel C.F. Albertyn die redakteur was van die bekende Afrikaanse Kinderensiklopedie, was sy firma nie die uitgewer daarvan nie. Hy was ook vir ‘n tyd lank die redakteur van die jeugtydskrif Die Jongspan. 

Albertyn was die eerste persoon wat ‘n doktorsgraad in die sosiologie aan ‘n Afrikaanstalige universteit behaal het. Sy promotor was H.F. Verwoerd.

## Bibliografie 
* Standard Encyclopaedia of Southern Africa, deel 1. Kaapstad: Nasou, 1970
Bloedarend

thumbnail|upright=1.1|Detail van 'n man wat op sy maag lê terwyl 'n ander man 'n wapen op sy rug gebruik.

Die **bloedarend** was 'n metode om iemand tereg te stel volgens Oudnoorse poësie. Dit word twee keer genoem en in albei gevalle was die tereggestelde lid van 'n koninklike familie. 

Die slagoffers is vooroor laat lê en hulle ribbes is van die ruggraat geskei met 'n skerp wapen. Hulle longe is dan deur die opening getrek om twee "vlerke" te vorm. Daar is 'n debat oor of die ritueel 'n letterkundige uitvinding was, die verkeerde vertaling van die oorspronklike teks of 'n ware historiese praktyk.

In die *Verhaal van Ragnar se seuns* word vertel hoe Ragnar Lodbrok se seun Ivar koning Aelle van Northumbria, wat Ragnar laat vermoor het, vang en vermoor:
 

Ook in die Noorse verhaal Knutsdrapa deur Sigvat Thordarson (omstreeks 1038) word die verhaal van die moord op Aelle deur Ivar vertel.

## Verwysings
## Skakels
Ragnar Lodbrok

thumb|240px|Ragnar Lodbrok in die slangkuil.

**Ragnar Lodbrok** was 'n legendariese Wikingheld, asook 'n legendariese koning van Denemarke en Swede. Hy is bekend uit Oudnoorse poësie uit die Wikingtydperk, Yslandse sagas en nabykontemporêre kronieke. 

Volgens die tradisionele letterkunde onderskei Ragnar homself deur in die 9de eeu baie strooptogte uit te voer teen Brittanje en die Heilige Romeinse Ryk. Hy verskyn ook in Noorse legendes. Volgens die legendariese sagas *Verhaal van Ragnar se seuns* en 'n *Saga oor Sekere Antieke Konings* was Ragnar Lodbrok se pa die legendariese Sweedse koning Sigurd Ring.

## Bewind
In hulle weergawes van sy bewind vertel die sagas van die Skandinawiese voorgeskiedenis, bekend as *fornaldarsǫgur*, meer oor Ragnar se huwelike as oor sy oorloë en oorwinnings.

thumb|240px|Ragnar en sy tweede vrou, Kráka 
Volgens die *Sögubrot* was hy "die grootste en mooiste man wat die menslike oog nog gesien het". Hy het soos sy ma gelyk en na haar familie geaard. Hy het eenkeer 'n reuseslang doodgemaak wat die huis van die Gautiese hoofman, Herrauð, se dogter, Thora Borgarhjort, opgepas het en haar so as vrou gewen. Die ongewone beskermende klere wat Ragnar gedra het toe hy die slang aanval, het hom die bynaam Lodbrok besorg. Sy seuns by Thora was Erik en Agnar. Ná Thora se dood het hy Kráka ontdek, 'n baie mooi en slim vrou wat by 'n arm egpaar in Noorweë gewoon het, en met haar getrou. Uit hulle huwelik is gebore Ivar, Björn, Hvitserk, Ragnvald en Sigurd Slang-in-die-oog. Kráka het later geblyk Aslaug, 'n geheime dogter van die bekende held Sigurd Fafnesbane, te wees. Terwyl die seuns bekende vegters geword het, het Ragnar, wat nie oortref wou word nie, Engeland met net twee skepe aangeval. Hy is egter deur die Engelse magte verslaan en is in 'n slangkuil gegooi, waar hy 'n pynlike dood gesterf het. In 866 het 'n "heidense leër" onder Ragnar se seuns koning Aelle van Northumbria, wat Ragnar gevang en tereggestel het, aangeval om hulle pa se dood te wreek. Ná Ragnar se dood het sy seun Björn Ysterkant koning van Swede geword.

In die Noorse verhaal *Knutsdrapa* deur Sigvat Thordarson (omstreeks 1038) word vertel van die moord op koning Aelle deur Ragnar se seun Ivar in York deurdat hy "die bloedarend op Aella se rug uitgekerf het". Die verwysing na dié wrede moord is egter 'n onderwerp van debat onder moderne geleerdes.

## TV-reeks
Die televisiereeks *Vikings* is deur Ragnar se legendes geïnspireer. Dit beeld Ragnar (Travis Fimmel) as 'n boer van die Kattegat uit wat beroemd word deur strooptogte op Engeland uit te voer en eindelik 'n Skandinawiese koning word, met die ondersteuning van sy familie en medevegters. In die latere seisoene volg die reeks die doen en late van sy seuns en hulle avonture in Engeland, Skandinawië, Kiëf-Roes, die Mediterreense streek en Noord-Amerika.

## Notas
## Verwysings
## Skakels
Berserker

[thumb|200px|'n Moderne nabootser van 'n berserker in [Duitsland.]]

In die Noorse mitologie is 'n **berserker** iemand wat in 'n soort beswyming veg, 'n karaktertrek wat later gelei het tot die Afrikaanse woorde "berserk" en "berserker": "vegter wat in ’n soort raserny bonatuurlike krag openbaar; woeste vegter". Berserkers kom in talle Oudnoorse bronne voor.

## Etimologie
Die Oudnoorse vorm van die woord is *berserkr* (meervoud: *berserkir*). Dit beteken waarskynlik letterlik "beerhemp", "iemand wat 'n pelsjas van beervel dra". 

## Vroeë begin
Sommige skrywers stel voor die noordelike vegterstradisie het uit jagterskultusse ontstaan. Die belangrikste dierkultusse wat genoem word, is dié van die beer, wolf en wildevark.

Sommige geleerdes meen sekere voorbeelde van berserkte woede is willekeurig veroorsaak deur die gebruik van dwelms soos drogbeeldende sampioene of groot hoeveelhede alkohol. Daaroor word gedebatteer, maar die teorie word versterk deur die ontdekking van sade van die plant dolkruid in 'n Wikinggraf naby Fyrkat, Denemarke, in 1977. 'n Ontleding van die simptome wat deur die plant veroorsaak word, stem ooreen met dié van 'n beserkte toestand, wat daarop dui dat dit gebruik kon gewees het om 'n strydlustige bui te veroorsaak. 

Ander verduidelikings sluit in 'n toestand van histerie wat deur die persoon self veroorsaak is, epilepsie of geestesteuring. Daar is al voorgestel dat die berserkers se gedrag geïnspireer is deur die legende van die weerwolf.

## Verwysings
## Skakels
Lif en Lifthrasir

thumb|200px|Lífþrasir en Líf (1895), deur Lorenz Frølich.

In die Noorse mitologie is **Líf en Lífþrasir** (in ander tale ook **Lif en Lifthrasir** gespel) twee mense wat in 'n voorspelling die gebeurtenisse van Ragnarök oorleef deur in 'n woud met die naam *Hoddmímis holt* weg te kruip en, nadat die wêreld ophou brand het, die nuwe en vrugbare wêreld herbevolk. "Líf" is die Oudnoorse term vir "lewe" en "Lífþrasir" beteken "Líf se minnaar" of "lewenslus". Hulle word genoem in die *Poëtiese Edda*, wat in die 13de eeu saamgestel is uit vroeëre tradisionele bronne, en die *Prosaïese Edda*, wat in die 13de eeu geskryf is. 

## Verhaal
[thumb|200px|Die wêreldboom [Yggdrasil.]]
In die gedig *Vafþrúðnismál* in die *Poëtiese Edda* vra Odin vir Vafþrúðnir watter mense die Fimbulvetr ("Slepende winter") sal oorleef, en Vafþrúðnir antwoord Líf en Lífþrasir, wat in die *Hoddmímis holt* sal wegkruip. Hulle sal die oggenddou as voedsel inneem en "uit hulle sal generasies voortkom".

Ook in hoofstuk 53 van die boek *Gylfaginning* in die *Prosaïese Edda* word gesê Líf en Lífþrasir sal in *Hoddmímis holt* wegkruip tydens die vuurreus Surtr se brand en dat "uit hierdie mense so 'n groot nageslag sal voortkom dat die wêreld weer bewoon sal word".

Volgens Rudolf Simek moet *Hoddmímis holt* nie verstaan word as 'n letterlike woud waarin die twee mense wegkruip nie, maar eerder as 'n ander naam vir die wêreldboom Yggdrasil. Hy sê die idee dat die mens uit bome ontstaan het, "is antiek in Germaanse streke en dit word ná Ragnarök herhaal".

## Verwysings
## Bronne
* Cleasby, Richard en Guðbrandr Vigfusson. *An Icelandic-English Dictionary*. 2de uitg. Oxford: Clarendon. 1957.
* Egilsson, Sveinbjörn. *Lexicon Poëticum Antiquæ Linguæ Septentrionalis*. Kopenhagen: J.D. Qvist & Co. 1860.
* Larrington, Carolyne (vert.) (1999). *The Poetic Edda*. Oxford World's Classics. 
* Faulkes, Anthony (vert.) (1995). *Edda*. Everyman 
* Orchard, Andy (1997). *Dictionary of Norse Myth and Legend*. Cassell. 
* Simek, Rudolf (2007), vert. deur Angela Hall. *Dictionary of Northern Mythology*. D.S. Brewer. 
* Schröder, F.R. (1931). "Germanische Schöpfungsmythen" in *Germanisch-Romanische Monatsschrift* 19, pp.&nbsp;1–26.
Keetmanshoop-lughawe

links|duimnael|Lugfoto van aanloopbane 22/04 en 18/36
**Keetmanshoop-lughawe** (IATA: **KMP**, ICAO: **FYKT**) is 'n lughawe wat Keetmanshoop, 'n stad in die ǁKaras-streek van Namibië bedien. Die lughawe is ongeveer 5 kilometer noordwes van die dorp geleë. Dit het doeane- en immigrasiedienste en is die tuiste van die Namibia Aviation Training Academy (NATA). 

Die Keetmanshoop VOR-DME (Ident: **KTV** ) is op die veld geleë. Die Keetmanshoop ongerigte radiobaken (Ident: **KT**) is 1,9 km van die drumpel van aanloopbaan 04 af geleë.  

## Verwysings 
## Eksterne skakels 
* SkyVector - Keetmanshoop
* OurAirports - Keetmanshoop
* OpenStreetMap - Keetmanshoop
TAAG Angola Airlines

**TAAG Angola Airlines EP** (Portugees: *TAAG Linhas Aéreas de Angola E.P.*) is 'n staatsbeheerde lugredery en vlagskip van Angola. Die redery is in Luanda gevestig en bedryf 'n Boeing-vloot op binnelandse dienste in Angola, mediumafstanddienste in Afrika en langafstanddienste na Brasilië, Kuba en Portugal.  Die lugredery is oorspronklik deur die regering as *Divisão dos Transportes Aéreos (DTA)* in 1938 gestig, en herdoop tot *TAAG Angola Airlines* in 1973. Dit het vlagdraerstatus in 1975 verwerf en is nou 'n lid van beide die International Air Transport Association  en die African Airlines Association.
duimnael|links|250px|Boeing 737-7M2, TAAG Linhas Aereas de Angola
duimnael|center|250px|TAAG Angola Airlines Boeing 747-300M in 2005 (nou uit diens)

## Verwysings
Lüderitz-lughawe

**Lüderitz-lughawe** (IATA: **LUD**, ICAO: **FYLZ**) is 'n lughawe wat Lüderitz, 'n dorp in die ǁKaras-streek van Namibië bedien. Die lughawe is ongeveer 9 kilometer suidoos van die middedorp van Lüderitz, op die B4-pad.

## Lugrederye en bestemmings 
* Geen geskeduleerde dienste nie

Nadat Air Namibia sy bedrywighede in Februarie 2021 gestaak het, is die lughawe sonder enige geskeduleerde dienste gelaat.

## Verwysings 
## Eksterne skakels 
*OurAirports - Lüderitz
*OpenStreetMap - Lüderitz

duimnael|links|350px|Lughawegebou by Luderitz
Loki

thumb|200px|*Loki en Sigyn* (1863), deur Mårten Eskil Winge.

**Loki** is 'n god in die Noorse mitologie, een van die Ase of oorlogsgode. Volgens sommige bronne is hy die seun van Fárbauti ('n trol) en Laufey ('n godin), en die broer van Helblindi en Býleistr. Hy is getroud met Sigyn en hulle het twee seuns, Narfi en Nari (of Váli). By die trol Angrboða is Loki die pa van Hel, die wolf Fenrir en die wêreldslang Jörmungandr. Toe Loki die vorm van 'n merrie aangeneem het, is hy deur die hings Svaðilfari bevrug, en hy het die lewe geskenk aan die agtbenige perd Sleipnir.

## Mites
Loki se verhouding met die ander gode wissel van bron tot bron; soms help hy hulle en soms tree hy kwaadwillig teenoor hulle op. Loki kan van gedaante verander en verskyn soms as 'n salm, 'n merrie, 'n vlieg en dalk as 'n ou vrou met die naam Þökk. Loki se positiewe verhoudings met die gode eindig toe hy die god Baldr se dood bewerkstellig. 

Eindelik bind Odin se seun Váli hom met die binnegoed van een van sy seuns vas. In beide die *Prosaïese Edda* en *Poëtiese Edda* plaas die godin Skaði 'n slang bo hom. Gif drup uit die slang se bek wat Loki se vrou, Sigyn, in 'n bak opvang. Wanneer die gif egter op Loki drup, laat dit hom van pyn ruk, en dit veroorsaak aardbewings. 

Wanneer Ragnarök aanbreek, sal Loki vry kom en saam met die trolle teen die gode veg. Hy sal teen die god Heimdallr te staan kom, en hulle sal mekaar doodmaak.

Loki word genoem in die *Poëtiese Edda*, wat in die 13de eeu saamgestel is uit vroeëre tradisies; die *Prosaïese Edda* en *Heimskringla* wat in die 13de eeu geskryf is; die rune- en skaldegedigte; en die Skandinawiese folklore. Hy word soms as 'n bedrieërgod beskryf.

## Bronne
* 
* 
* 
* 
* 
* 
* 
* 
* 
* 
* 
* 

## Skakels
Ase (mitologie)

Die **Ase** (Oudnoors: *Æsir*) is die gode van die hoofpanteon in die Noorse mitologie. Hulle sluit in Odin, Frigg, Thor en Baldr. Die tweede Noorse goderyk is die Wane. In die mites voer die twee goderyke oorlog teen mekaar en word eindelik 'n verenigde panteon.

## Verwysings
## Skakels
FlySafair

**FlySafair** is 'n laekosteredery gebaseer in Johannesburg, Suid-Afrika. Dit is 'n volfiliaal van Safair. Die maatskappy se slagspreuk is *For The Love Of Flying*.

## Geskiedenis 
Die lugredery is in Augustus 2013 gestig en is deur die Suid-Afrikaanse Lugdienslisensiëringsraad goedgekeur om bedrywighede met tien daaglikse dienste tussen Johannesburg se O.R. Tambo Internasionale Lughawe en die Kaapstad Internasionale Lughawe te begin.

Die lugredery het planne gehad om in Oktober 2013 met bedrywighede te begin. Die Hooggeregshof van Suid-Afrika het egter op 8 Oktober 2013 'n tussentydse hofbevel toegestaan wat die lugredery verhinder om bedrywighede te begin, na 'n aansoek deur mededingende lugrederye, op grond daarvan dat dit nie aan die wetlike vereiste van 75% plaaslike eienaarskap voldoen het nie. Aansienlike herstrukturering van eienaarskap het plaasgevind en FlySafair se eerste vlug het uiteindelik op 16 Oktober 2014 opgestyg.

## Bestemmings 
duimnael|300px|'n FlySafair Boeing 737-400
duimnael|300px|FlySafair Boeing 737-844 wat voorheen aan die SAL behoort het
FlySafair bedien die volgende bestemmings:

### Interlyn-ooreenkomste 
FlySafair het interlyn-ooreenkomste met die volgende lugrederye:

* Air France
* KLM
* Qatar Airways
* Emirates
* Kenya Airways
* Ethiopian Airlines
* Proflight Zambia

## Vloot 
Teen Oktober 2022 bestaan die FlySafair-vloot uit die volgende Boeing-vliegtuie:

## Dienste 
### Invlugdiens 
FlySafair bied kos en drankies aanboord te koop aan. FlySafair bied ook 'n maandelikse tydskrif aan boord genaamd *In Flight*. Dit was ook die eerste lugredery in Suid-Afrika wat kaartbetalings aan boord hul vlugte gebied het. 

Op hul Internasionale roete bied hulle 'n voorafverpakte ete gratis aan, met ander eet- en drinkopsies te koop. 

Om higiëniese redes is die *In Flight*-tydskrif tans slegs in digitale formaat beskikbaar.

### FlySafair Vakansies 
FlySafair het hul vakansieprogram in Mei 2021 bekendgestel, saam met die plaaslike maatskappy Tripco om vlugte en akkommodasie te kombineer.

## Verwysings
Ondangwa-lughawe

**Andimba Toivo ya Toivo-lughawe** (IATA: **OND**, ICAO: **FYOA**) voorheen bekend as **Ondangwa-lughawe** is 'n lughawe wat Ondangwa bedien, 'n dorp in die Osjana-streek van Namibië. Die lughawe is ongeveer 5&nbsp;kilometer noordwes van die sentrum van Ondangwa.

Die Ondangwa ongerigte radiobaken (identifikasie: **OA**) is op die veld geleë.

## Lugrederye en bestemmings 
Die volgende lugredery bedryf gereelde geskeduleerde dienste na/van die lughawe:
* FlyNamibia (vanaf Windhoek–Eros).

## Verwysings 
## Eksterne skakels 
[duimnael|links|260px|'n Soldaat hou 'n vliegtuig van [Air Namibia dop op Ondangwa-lughawe]]

*OpenStreetMap - Ondangwa
*OurAirports - Ondangwa